АДЫГЭ ДЖЭГУР

Адыгэ джэгур къэшъон закъоп,
Ешъоным изэнэкъокъоп.
Адыгэ джэгур хъярышхоу чэф,
Ушэтын, цlыфыгъэ гъунэф.
Нахьыжъыр щагъашlо, щалъытэ.
lахьыли благъи зэхещэ,
Гушlуагъор щызэдагощы.
Щагъэпсы нысэм идынхэу,
Иlэпэщысэ дэхэнэу,
Унагъор зэлъифэпэнэу.
Машlор зэгурызгъаlорэм
Унагъор зэгурегъаlо.
Джарыщтын, нысэу къащагъэм
Хьаку машlор зэрегъэуlу.
Ныохэм нысэр къахащэ,
Ынапlэ нурэу дэхащэ.
Нысэ lупэм шъоур къыщафэ,
Ишlулъэгъу ащкlэ агъэнафэ.
Къызыщагъэм зыкъигъэлъагъорэп -
Тилъэпкъы иl ащ фэдэ шэн.
lэдэб зыхэлъыр плъэхъурэп,
Адыгагъэм сыд ебгъэпшэн!
Адыгэ джэгур гопэгъу дэгъэкl,
Шlулъэгъум ыбзэ къыреlотыкl.
Лlэшlэгъухэр ыныбжь,
Лъэпкъ лъыгъэкlуат,
Хьатыякlор, пчэгур игъэкlот!

Шэкlо Абрек